Tereza Pöpelec z nowym šulskim rekordom
Prěni raz w sportowych stawiznach Serbskeho gymnazija docpě jedne holče mustwo w lochkoatletice sakske finale. Kónc septembra wotmě so na Budyskej Młynkec łuce regionalne finale šěsć šulow w starobnej klasy II we wurisanju “Młodźina trenuje za olympiju”.
K foće : Tući dźewjeć holcow pojědu prěni raz na sakske krajne finale w lochkoatletice a to w přichodnym lěće do Kamjenic. Stejo wotlěwa: Luiza Nowakec, Lea Krječmarjec, Maria-Helena Bretšnajderec, Tereza Pöpelec, Sophie Hejduškec, Helena Hejduškec, Tadeja Šeferec, Kira Hrjehorjec a Luisa Heinke (faluje na wobrazu)
A serbske holcy přesadźichu so z předskokom wot 131 dypkow přećiwo sylnej konkurency z Lubija a Wojerec. Wo wosebity wjeršk postara so Tereza Pöpelec z rjadownje 10-1 w běhu na 100 metrow. Wona polěpši swójski šulski rekord na aktualne 12,67 sek. Tež Lea Krječmarjec doby holče wubědźowanje a to we wysokoskoku z přeskočenymi 1,51 m. Nimo tuteju disciplinje wubědźowachu so šulerki hišće w kulostorku, dalokoskoku, mjetanju hlebje, w běhu na 800 m a w staflowym běhu. Cyłkownje docpěchu šulerki SGB 6495 dypkow a pojědu klětu na sakske krajne finale do Kamjenicy. Tam wjele wuspěcha.
Kónčny staw šulskeho lochkoatletiskeho wubědźowanja “Młodźina trenuje za olympiju” w holčej starobnej klasy II :
szl_Latn szl_Latn szl_Latn szl_Latn szl_Latn